NaiveNeuron/SloPal huggingface dataset:
Osuský, Peter, poslanec NR SR (2021-04-30):
Ďakujem pekne. Zajtra sa zrejme bez veľkého halasu priblíži 17. výročie vstupu Slovenskej republiky do Európskej únie. Keď som vstupoval pred 27 rokmi prvýkrát do nejakej politickej strany v živote, tak to bola éra, keď sa nad nami vznášal pamätný výrok: „Keď nás nechcú na Západe, obrátime sa na Východ.“ Jeho autorom bol, samozrejme, Vladimír Mečiar. Treba povedať, že keď sme prevzali v ´98. Mečiarom zdevastovanú krajinu, tak nádej, že sa nám podarí vstúpiť zároveň s troma okolitými členmi dnešnej Visegrádskej štvorky do Európskej únie zároveň s nimi, bola takmer utópiou. Stal sa zázrak a stali sme sa členmi. Ja som veľmi rád, že dlhodobá línia ministerstva zahraničných vecí a európskych záležitostí sa špeciálne i v týchto neľahkých časoch pevne drží v našej bezalternatívnej existenčnej záležitosti, ako je členstvo v Európskej únii a v NATO. A všetka česť i predchádzajúcemu ministrovi zahraničia, ktorý v rámci možností robil, čo sa dalo, tak musím povedať, že som veľmi rád, že tak pevné odhodlanie držať sa maxím našej zahraničnej politiky a zahraničnopolitickej orientácie, akú reprezentuje ministerstvo zahraničných vecí s Ivanom Korčokom, ma napĺňa istotou, že s nami nepohnú a neobrátime sa nikam inam.
Paška, Pavol, predseda NR SR (2012-11-06):
Nebýva to obvyklé, aby prechádzali opozičné návrhy.
M. Hort, podpredseda NR SR: (2007-10-16):
Ďalej by mal vystúpiť v rozprave pán poslanec Jozef Halecký. Ale vzhľadom na to, že jeho vystúpenie má pripravené na 15 až 20 minút, tak po dohode bude vystupovať až zajtra ráno, a preto prerušujem rokovanie o tomto bode. Prerušujem rokovanie prvého dňa 14. schôdze Národnej rady a prajem vám všetkým pekný večer a dobrú noc, pokračujeme zajtra ráno o 9.00 hodine. (Prerušenie rokovania o 18.55 hodine.)
J. Mikolaj, podpredseda vlády a minister školstva SR: (2009-04-23):
Cieľom predloženej právnej úpravy je vytvoriť funkčný systém koordinácie odborného vzdelávania a prípravy pre trh práce prostredníctvom zriadenia tzv. Rady vlády Slovenskej republiky pre odborné vzdelávanie a prípravu, ďalej krajských rád pre odborné vzdelávanie a prípravu a systému sektorových rád pre odborné vzdelávanie a prípravu. Zákon ďalej stanovuje práva a povinnosti všetkých účastníkov systému odborného vzdelávania a prípravy. Ďalej vytvára motivujúci priestor pre vstup zamestnávateľom a zamestnávateľských zväzov do odborného vzdelávania a prípravy a opäť pre vstup súkromného investičného kapitálu do odborného vzdelávania a prípravy. Vstup zamestnávateľov a zamestnávateľských zväzov do odborného vzdelávania a prípravy je v návrhu zákona riešený prostredníctvom plánovania vzdelávacích potrieb trhu práce spoluúčasťou pri tvorbe nového obsahu vzdelávania a pri inovácii existujúceho obsahu vzdelávania, spoluúčasťou na realizácii odborného vzdelávania a prípravy a podielu na hodnotení kvality odborného vzdelávania a prípravy v rámci ukončovania štúdia na stredných školách. Návrh zákona vytvára podmienky pre využívanie daňových stimulov pre zamestnávateľa vo vzťahu k odbornému vzdelávaniu alebo príprave na stredných odborných školách a školských zariadeniach. Daňové stimuly sú zamerané na zohľadnenie výdavkov zamestnávateľov, ktoré preukázateľne vynaložia do oblasti odborného vzdelávania a prípravy v stredných odborných školách a školských zariadeniach. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Návrh zákona bude mať vplyv na štátny rozpočet. Návrh zákona predpokladá pozitívny dopad na zamestnanosť a podnikateľské prostredie a nepredpokladá negatívny dopad na životné prostredie. Pán predseda, ďakujem pekne.
Štarchoň, Peter, poslanec NR SR (2019-04-04):
Vďaka. Naozaj si vážim tento návrh, je zreteľa hodný, treba ho podporiť. Možno len jedna poznámka. Je škoda, že takéto veci musíme robiť zo zákona a nie preto, že by sme boli natoľko spoločensky zodpovední a zodpovední zároveň aj voči životnému prostrediu, aby sme to robili samostatne a dobrovoľne. Ďakujem.
B. Bugár, podpredseda NR SR: (2005-09-27):
(Hlasovanie.) Prítomných 81, za 81. Konštatujem, že uznesenie sme schválili. Pristúpime k hlasovaniu o návrhu na vyslovenie súhlasu Národnej rady Slovenskej republiky s uzavretím Dohovoru o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o zamedzení dvojitého zdanenia v súvislosti s úpravou zisku združených podnikov zo dňa 23. júla 1990 v znení zmien a doplnení Dohovoru z 21. decembra 1995 z protokolu z 25. mája 1999 (tlač 1247). Nech sa páči.
Osuský, Peter, poslanec NR SR (2016-06-16):
Ďakujem pekne, pán predsedajúci. Pani poslankyňa, spomenula si to, že sa diskusia na výbore pre ľudské práva zvrhla na osočovanie. No ja som nebol na tom výbore, ale som hlboko presvedčený, že človek má sa stotožniť so svojou voľbou, má k nej verejne a otvorene stáť. A pokiaľ ide o osočovanie a niektoré osoby vyskytujúce sa v Ústave pamäti národa, problém tých osôb, či sú to neoľudácki historici alebo starokomunisti mentálni, je v tom, že sú osočené sebou samými, svojimi postojmi, svojou minulosťou, svojou pseudohistorickou produkciou. Proste tam nejde o to, že máme niekoho osočovať. Stačí sa na takýchto ľudí triezvo pozrieť a je jasné, že osočovanie je nadbytočné, pretože, ako som povedal, osočili sa sami.
Brocka, Július, poslanec NR SR (2013-09-19):
Teraz budeme hlasovať o návrhoch podaných v rozprave. Pán poslanec Mičovský podal rozsiahly návrh, ale tým, že sme schválili body 10 a 13 zo spoločnej správy, tak budeme hlasovať o návrhoch pána poslanca Mičovského okrem bodu 6 a 8. Pán predseda, nech sa páči, dajte hlasovať.
Laššáková, Jana, podpredsedníčka NR SR (2015-11-26):
Pán poslanec Zajac chce položiť doplňujúcu otázku. Nech sa páči, pán poslanec.
B. Bugár, podpredseda NR SR: (2004-05-26):
Predtým  mi ešte dovoľte privítať na balkóne Národnej rady Slovenskej republiky prezidenta a predsedu Najvyššieho kontrolného úradu Dánska. Buďte vítaný. (Potlesk.) Pán podpredseda vlády, nech sa páči, máte slovo.
Baláž, Vladimír, poslanec NR SR (2024-04-18):
Vážené dámy a páni, na dnešný deň 18. apríla 2024 pripadajú dva významné, dve významné udalosti. Prvou udalosťou je Deň narcisov, je to deň boja proti rakovine. Výbor Národnej rady Slovenskej republiky pre zdravotníctvo spolu s výborom, alebo s vedením Ligy proti rakovine vám pripravil narcisy ako symbol boja proti rakovine, a keď si pripneme tento malý symbol, ukážeme, že sa vieme podeliť s týmito pacientami s ich ťažkosťami. Druhým dňom, ktorý je veľmi dôležitý tento deň, je Európsky deň práv pacientov, ktorý bol schválený v roku 2002 Európskym parlamentom a kvôli tomuto dňu dnes v miestnosti č. 30 máme mimoriadny zdravotnícky výbor, kde sa stretneme s asociáciou na ochranu práv pacientov, kde vás vš... (Prerušenie vystúpenia časomerom.)
Vetrák, Milan, poslanec NR SR (2020-10-14):
Ďakujem pekne za slovo. Asi nestihnem zareagovať na všetko, ale na niektoré veci, ktoré tu boli uvedené, najmä také, ktoré mali odbornejší charakter, lebo na tie politické nebudem reagovať. Bolo tu povedané, že robíme z ľudí hlupákov. Nie. Práve tento návrh zákona konečne vyjasňuje, akú majú povahu jednotlivé opatrenia, ktoré zasahujú ľuďom do ich práv a povinností. Tento návrh zákona aj ľuďom povie, či majú nárok na náhradu škody, či majú nárok na ušlý zisk. A nemiešajme teraz jablky (jablká, pozn. red.) s hruškami, pretože ja tiež súhlasím s tým, že tu musia byť ako ďalší nástroj aj kompenzačné opatrenia. A je rozdiel medzi kompenzačným opatrením a je rozdiel medzi ušlým ziskom a náhradou škody, teda medzi odškodnením. Lebo vy hovoríte stále o odškodnení, ale keď budeme, keď sa musia meniť občianske preukazy alebo nejaký podnik alebo obec musí si zriadiť čističku odpadových vôd, to všetko budeme potom odškodňovať? Veď to, to nie je správny prístup, o tomto my hovoríme. Odškodnenie sem nepatrí, ale kompenzácie áno a budeme aj my pozorne sledovať, ako vláda bude prijímať rôzne kompenzačné opatrenia, ale to sa nerovná ušlý zisk a náhrada škody, to nie je to isté. A k tým ... (pozn. red.: rýchlo vyslovené) veciam, ktoré hovoril pán, pán poslanec Susko, no veď tá úprava platí do budúcna. My ju vieme nastaviť len do budúcna. Ak tam to výslovné zmocnenie nestačí, s tým už dneska nevieme nič spraviť, to malo byť od začiatku nastavené tak, aby to bolo v poriadku. A keď niekto hovorí, že prečo sa vraciame do minulosti, ja sa nerád vraciam do minulosti, ani by som sa nevracal, pokiaľ by nešlo o zákony z roku 2007, z roku 2013 a z roku 2015, ktoré treba opraviť. Ale my nehovoríme, že tu je nejaké pochybenie, to nikto z nás nehovorí. My len vyjasňujeme veci, aby mali správnu mieru a aby boli jednoznačné.
M. Hort, podpredseda NR SR: (2009-02-13):
A slovo má pani poslankyňa Lucia Žitňanská, nech sa páči.
Poliačik, Martin, poslanec NR SR (2011-10-21):
Ďakujem, pán predseda. Máme pred sebou v laviciach rozdaný návrh na voľbu podpredsedu Národnej rady Slovenskej republiky. Tento návrh je podpísaný zástupcami štyroch poslaneckých klubov SaS, SDKÚ – DS, KDH a MOST – HÍD a kandidátom na podpredsedu Národnej rady je Jozef Kollár. Osobne vyjadrujem potešenie nad týmto kandidátom, keďže doteraz za stranu SaS sme spokojní s jeho prácou ako aj vedúceho poslaneckého klubu aj predsedu výboru pre financie a rozpočet. Verím, že bude zastávať funkciu podpredsedu Národnej rady dôstojne. Môžeme pristúpiť k tajnému hlasovaniu.
Kučera, Karol, poslanec NR SR (2020-11-26):
Teraz budeme hlasovať o návrhu uvedeného bod bodom 7 zo spoločnej správy, ktorý požiadal pán poslanec Richard Nemec vyňať na samostatné hlasovanie vzhľadom na to, že podal v rozprave návrh, ktorý upravuje uvedenú problematiku. Prosím, pán predsedajúci, dajte hlasovať o návrhu pod bodom 7 zo spoločnej správy.
Gibalová, Monika, poslankyňa NR SR (2013-02-08):
Ďakujem veľmi pekne. Vážená pani predsedajúca, dámy a páni, dovoľte, aby som v zmysle rokovacieho poriadku vystúpila ako určená spravodajkyňa v prvom čítaní k návrhu pani poslankyne Lucie Nicholsonovej na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov. Predseda Národnej rady Slovenskej republiky rozhodnutím č. 322 zo 7. januára 2013 navrhol prideliť návrh zákona výborom a navrhol gestorský výbor vrátane lehôt na jeho prerokovanie. Zároveň konštatoval, že zákon spĺňa všetky ustanovené náležitosti rokovacieho poriadku a legislatívnych pravidiel. Návrh zákona odôvodnila navrhovateľka. Tento zákon je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. Odporúčam, aby sa Národná rada po všeobecnej rozprave uzniesla prerokovať návrh zákona v druhom čítaní. A zároveň odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre sociálne veci, ktorý zároveň navrhujem ako gestorský výbor. Navrhujem, aby sa vo výboroch do 30 dní a v gestorskom výbore do 32 dní od prerokovania návrhu zákona v Národnej rade tento zákon prerokoval. Ďakujem, skončila som.
Bugár, Béla, podpredseda NR SR (2018-12-03):
Pán spravodajca, chcete zaujať? Nie. Ďakujem pekne. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 124/1992 Zb. o Vojenskej polícii, tlač 1183. Pán minister obrany, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov , tlač 1183.)
P. Hrušovský, predseda NR SR: (2003-11-05):
Pán poslanec Malchárek, nech sa páči, máte slovo. J. Malchárek, poslanec: Ďakujem pekne, pán predseda. Zvlášť ďakujem ministrovi vnútra. Vážené dámy poslankyne, páni poslanci, ja len prosím o chvíľu pozornosti k pozmeňujúcemu návrhu, ktorý v čl. I, § 6 ods. 1 znie: „Krajský úrad životného prostredia riadi a za jeho činnosť zodpovedá prednosta, ktorého vymenúva a odvoláva vláda Slovenskej republiky (ďalej len „vláda“) na návrh ministra životného prostredia.“ Po druhé. Vypúšťa sa poznámka pod čiarou k odkazu 6. Doterajšie odkazy 7 až 14 sa označujú ako odkazy 6 až 13. Po štvrté, v čl. I, § 6 odsek 2 znie: „Obvodný úrad životného prostredia riadi a za jeho činnosť zodpovedá prednosta, ktorého vymenúva a odvoláva vláda na návrh ministra životného prostredia.“ Ide o zosúladenie spôsobu voľby jednotlivých prednostov okresných a krajských špecializovaných štátnych správ s ostatnými zákonmi, ktoré tiež súvisia s reformou. Ďakujem pekne za pozornosť.
Senko, Ján, poslanec NR SR (2019-10-18):
Ja iba krátko, pretože sa patrí, ale myslím si, že v tejto diskusii budeme pokračovať v rámci nášho výboru, a myslím si, že problematiku si vyjasníme, nebudeme možno zaťažovať ním celé, celé plénum. Treba povedať, že, áno, cieľom tohto návrhu zákona je napomôcť obnove národných kultúrnych pamiatok a zbierkových predmetov vo vlastníctve, a to zdôrazňujem, vo vlastníctve Slovenskej republiky prostredníctvom organizácie, ktorá bude napojená na rozpočet ministerstva kultúry. A to tak, aby zabezpečovali najmä predprojektovú prípravu a vybrané činnosti vo výstavbe v oblasti obnovy národných kultúrnych pamiatok, ich reštaurovanie. Bližšie je to rozpísané aj v dôvodovej správe, aj v jednotlivých, vo vysvetleniach k jednotlivým bodom predloženého návrhu a presne sú tam určené aj kvalifikačné predpoklady a všetko to, čo sa žiada. Ešte raz chcem zopakovať, že sa reaguje na nález Ústavného súdu, na pripomienky z Legislatívnej rady vlády pri pripomienkovaní predkladaného pamiatkového zákona. Takže riešia sa v ňom rôzne kvalifikačné predpoklady medzi reštaurátormi pôsobiacimi cez Komoru reštaurátorov a v ateliéroch Pamiatkového úradu Slovenskej republiky, ktoré boli napadnuté nálezom Ústavného súdu, a zároveň sa rieši pripomienka z Legislatívy rady vlády, a to ku kontrolnej činnosti, ktorej realizácia nemôže byť sústredená v jednej organizácii, to znamená v Pamiatkovom úrade, a je potrebné odčleniť, odčleniť štátnych reštaurátorov od samostatnej organizácie spod Pamiatkového úradu Slovenskej republiky. Zjednocujú sa kvalifikačné predpoklady so zákonom o Komore reštaurátorov, čo tiež namietal nález Ústavného súdu. Samozrejme, že tento návrh bol konzultovaný s ministerstvom kultúry, s Pamiatkovým úradom, a to aj práve preto, že by prichádzalo k delimitácii pracovníkov z Pamiatkového úradu, ako aj zo Slovenského národného múzea tak, aby mohla vzniknúť jedna ucelená inštitúcia, ktorá sa bude zaoberať tými činnosťami, ktoré sú presne zdôvodnené v dôvodovej správe. Takže ešte raz, myslím si, že je to dobrý návrh zákona, ktorý rieši súčasnú situáciu na tomto poli, ak sa to tak dá povedať, ochranárskej činnosti, sme prístupní, samozrejme, diskusii a návrhom a budeme radi, ak nájdeme možno spoločnú reč tak, aby sme tento pamiatkový zákon dostali do života tak, aby sme nález Ústavného súdu, aj pripomienky z Legislatívnej rady vlády akceptovali. Toľko z mojej strany. A myslím si, že priestor na diskusiu ešte ďalej bude pred druhým čítaním.
Mojš, Milan, poslanec NR SR (2013-09-03):
Vážený pán predseda, v rozprave vystúpila pani poslankyňa Mezenská, avšak nepredniesla žiaden pozmeňujúci návrh. Preto odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte hlasovať.
Pellegrini, Peter, predseda NR SR (2014-12-12):
Pán poslanec Viskupič.
Danko, Andrej, podpredseda NR SR (2024-09-26):
S reakciou na faktické pán poslanec Matovič.
Pročko, Jozef, poslanec NR SR (2021-11-04):
No jasné. (Povedané súbežne s predsedajúcim.)
V. Veteška, podpredseda NR SR: (2003-12-10):
J. Heriban, poslanec: Ďakujem všetkým kolegyniam a kolegom, ktorí zareagovali. Nechám si čas na pána Mikloška, takže na všetkých ostatných budem reagovať veľmi krátko. Chcel by som povedať pánovi poslancovi Dušanovi Jarjabkovi, že to, o čom som rozprával, to nebolo smerované ministrovi kultúry, lebo o náš imidž sa musíme starať my všetci. Určite sa o náš imidž, o imidž Slovenska musí starať celá vláda a určite sa oň musí starať premiér tejto vlády. To je o koncepcii, o základnom spôsobe ako Slovensko odlíšiť od ostatných krajín, aby sme mohli fungovať v Európe. Čo sa týka pána Mikloška, ja si ho veľmi vážim, je to vysoko inteligentný človek, takže predpokladám, že ma nepočúva. On ma už dlho nepočúva a potom na mňa reaguje a pýta sa ma na veci, ktoré som povedal, a potom nemôžem odpovedať, pretože sa mi to zdá také nesprávne, neadekvátne, až by som povedal nemorálne a preto, že si ho vážim, tak na mnohé veci nemôžem odpovedať, ani nebudem, ale chcel by som mu jednu vec povedať, že možno, teda viem chápať, prečo naši ľudia, prečo sa našim ľuďom veľmi ťažko žije v tejto republike, na tomto našom Slovensku, pretože možno im až tak veľmi nevadí, že sú v zlej materiálnej situácii. Určite im oveľa viacej vadí, že tu nie je vyššie duchovno. A preto ma to prekvapuje, že práve vy mi hovoríte tie vety, lebo som vás vždy pokladal za človeka duchovna. Ďakujem.
Dvořák, Oskar, poslanec NR SR (2024-10-02):
Ďakujem ti, pán kolega, za predloženie tohto návrhu, ktorého teda ja som spolupredkladateľom, pre krátkosť času sa budem len k nemu vyjadrovať, nie k tým zdravotníckym pracovníkom. A ja akože naozaj chcem apelovať na vládu, aby tie transakčné, tú transakčnú daň neaplikovala na poskytovateľov zdravotnej starostlivosti, lebo vy naozaj idete brať peniaze poskytovateľom zdravotnej starostlivosti alebo poisťovniam, ktoré majú byť použité na poskytovanie zdravotnej starostlivosti. To znamená, že tie peniaze tam naozaj budú chýbať. Tá kvalita tej zdravotnej starostlivosti klesne, prípadne v ambulanciách budeme svedkom toho, že sa to bude musieť vykryť cez tie poplatky samotné. My napríklad vidíme, že, a už to vyčíslila asociácia zdravotných poisťovní, že len na tých transakčných daniach len zdravotné poisťovne zaplatia nejakých vyše 9 mil. eur. My už teraz napríklad vidíme, čo to spôsobuje, lebo Všeobecná zdravotná poisťovňa má predikovanú stratu možnú až 150 mil., uvidíme, ako sa vám to podarí veľmi stiahnuť, no a už dneska máme správy o tom, že dáva limity lekárom, už im hovorí, že nemôžete toľko operovať, nemôžete toľko zdravotnej starostlivosti poskytovať. Už teraz niektorí lekári hlásia, že tieto limity spôsobujú to, že namiesto troch až šesť týždňov čakania niektorí ľudia budú čakať tri až šesť mesiacov. A to už teraz tá zdravotná poisťovňa nemá peniaze. Vy touto transakčnou daňou idete napríklad len zdravotným poisťovniam zobrať, zobrať ďalších 9 mil. eur. To efektívne spôsobíte to, že ľuďom predĺžite čakacie lehoty k lekárom, dostanú sa neskôr k lekárom a zároveň ešte aj spôsobíte to, že keď túto daň uvrhnete na nemocnice alebo špecificky na ambulancie, tak ambulancie buď niektoré budú môcť kľaknúť, pretože im odoberáte tie zdroje, ktoré by inak použili na svoju prevádzku, alebo naozaj spôsobujete aj priamo to, že tie ambulancie si ich vyberú na poplatkoch od ľudí. A zároveň pani ministerka za rok, za rok, odkedy je vo vláde, nepredložila žiadnu reguláciu a regulácie týchto poplatkov. Čiže vy tu naozaj spôsobíte že obrovské eldorádo poplatkové, ak toto prijmete.
Maďarič, Marek, minister kultúry SR (2017-03-30):
Ďakujem pekne, pani podpredsedníčka. Inak to si musím ujasniť v tom rokovacom poriadku, či naozaj je možné preskočiť nejakú otázku. Lebo ak je možné takú istú otázku položiť viackrát a ak bola aj vylosovaná... (Prerušenie vystúpenia predsedajúcou.)
Laurenčík, Milan, podpredseda NR SR (2021-02-05):
Našťastie.
Laššáková, Jana, podpredsedníčka NR SR (2013-06-19):
Pani poslankyňa Mezenská.
Blanár, Juraj, podpredseda NR SR (2022-11-08):
Ďakujem a otváram rozpravu na vaše odporúčanie. Konštatujem, že písomnú prihlášku som obdržal jednu do tejto rozpravy, je to pani poslankyňa Katarína Hatráková. Avšak keďže je 19. hodina, tak si dovolím prerušiť rokovanie o tomto bode programu a budeme pokračovať zajtra po ukončení bodov, ktoré budú o deviatej, a to je termínovaný bod pána ministra Karasa, ktorý bude po schválení plénom predkladať skrátené legislatívne konanie. Takže ďakujem za spoluprácu a prajem vám pekný večer. Dovidenia. (Prerušenie rokovania o 19.00 hodine.) 96
Remišová, Veronika, poslankyňa NR SR (2019-11-26):
... uplynulo 30 rokov od nežnej. Chcem mať také isté práva ako pán poslanec Muňko, ktorému bol predĺžený čas... (Prerušenie vystúpenia predsedajúcim.)
Valášek, Tomáš, poslanec NR SR (2021-11-30):
Vďaka, pán predsedajúci. Ona to nebude krátka diskusia a takže snáď za tú hodinu, či koľko nám ostáva, už toľkokrát vysvetlíme rozdiel medzi legalizáciou a dekriminalizáciou, že sa možno ujme aj v hlavách opozície. Takže opäť opakujem, pán poslanec Taraba, povedal som tu už asi dvakrát, ale poviem to aj tretí, kľudne aj štvrtý, piaty, šiesty. Návrh neponúka legalizáciu marihuany, ponúka dekriminalizáciu, a to je veľký rozdiel. Súvisí to s tým posledným, čo ste povedali. Dekriminalizácia neznamená, že sa môžu otvoriť obchody, preto celá tá vaša, celá tá diskusia o tom, ako zdaňovať či nezdaňovať príjmy z obchodovania s marihuanou, je úplne scestná, pretože nič takého v návrhu zákona nenájdete a nemá význam to komentovať. Vďaka.
J. Brocka, poslanec: (2009-02-06):
Ale považujem, keďže toto je diskusia o opatreniach hospodárskej krízy, ja si myslím, že návrh alebo cieľ, ktorý sleduje kolega Gabura – prehĺbiť solidaritu, tak to sa dá cez odvody, lebo odvody platí zamestnaný človek z každej koruny. Tam nemá úľavu. A napríklad na deti, to si viem predstaviť, to je návrh napríklad KDH. A považujem to za zmysluplné, spravodlivé a pomohlo by to aj v tejto ťažkej hospodárskej situácii mnohým rodinám a pomohlo by to aj štátu, pomohlo by to aj zamestnávateľom znížiť odvody. Napríklad o toľko percent, o koľko navrhuje on znížiť dane, tak ja by som navrhoval skôr znížiť odvody o takú sumu a to sa dotkne každého a najmä tých chudobných, lebo tí budú mať o to viac peňazí vo svojich peňaženkách. Samozrejme, ale aj napriek tomu, čo som povedal, návrh kolegu Gaburu podporujeme.
Glváč, Martin, podpredseda NR SR (2019-09-13):
Pán poslanec, je to váš názor, ale chcem vás upozorniť, že to, čo ste zabudol, nie je na faktickú poznámku, to je reakcia na faktické poznámky. Nereagoval ste ani jednou vetou a to bola minúta 06 dokonca. Takže nabudúce si myslím, že by ste mali dodržiavať rokovací poriadok. A o vystúpenie požiadal podpredseda vlády pán Richard Raši. Nech sa páči.
Číž, Miroslav, podpredseda NR SR (2014-12-04):
Ďakujem, pán minister, za uvedenie návrhu zákona. Teraz dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Magde Košútovej.
Hrušovský, Pavol, podpredseda NR SR (2010-12-10):
Pokračujeme v rokovaní. Neskončili tí, tí, ktorí skončili, už tu nie sú, ale my, ktorí chceme, tak ideme ďalej. Pán poslanec, pán minister, zaujmite miesto pre navrhovateľov. Do rozpravy je prihlásený pán poslanec Mikolaj. Nech sa páči, pán poslanec, máte slovo.
A. Belousovová, podpredsedníčka NR SR: (2008-05-15):
Pani poslankyňa, chcete položiť doplňujúcu otázku, nech sa páči.
Danko, Andrej, predseda NR SR (2016-06-14):
Ďakujem. Pán poslanec Jaroslav Paška s faktickou poznámkou.
Janíková, Mária, poslankyňa NR SR (2017-05-18):
Vážený pán predsedajúci, vážené pani kolegyne, kolegovia, dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny uviedla spoločnú správu výborov z prerokúvanej Správy komisárky pre osoby so zdravotným postihnutím (tlač 490a). V súlade s príslušným rozhodnutím Národnej rady správu prerokovali tieto výbory: výbor pre sociálne veci, výbor pre zdravotníctvo a výbor pre ľudské práva a národnostné menšiny. Všetky výbory odporúčali Národnej rade zobrať predmetnú správu na vedomie. Gestorský výbor na základe uznesení výborov taktiež odporúča Národnej rade zobrať správu na vedomie. Návrh na uznesenie Národnej rady je v prílohe k tlači 490a. Spoločná správa výborov bola schválená uznesením gestorského výboru č. 54. Pán predsedajúci, otvorte, prosím, rozpravu.
Danko, Andrej, predseda NR SR (2017-10-13):
Na vystúpenie pána poslanca jedna faktická (reakcia z pléna), dve faktické, a ja som čakal kvôli vám. Uzatváram možnosť prihlásenia s faktickými poznámkami. Pán poslanec Sloboda.
Hrušovský, Pavol, podpredseda NR SR (2010-08-06):
O vystúpenie požiadal pán minister Mihál. Nech sa páči, pán minister.
Ferenčák, Ján, poslanec NR SR (2023-06-14):
Ďakujem pekne aj kolegom. Pán poslanec Šefčík, ono čítanie s porozumením niekedy trvá. Treba počkať, možno k tomu raz príde. Vaše jednoducho bolo znenie, že táto vláda, ktorú ste zostavovali, sa zapíše do histórie Slovenska. Máte pravdu, budete v dejinách, budete v učebniciach, ale ako najhoršia vláda vôbec celej histórie Slovenska, pretože to, čo ste povyvádzali, to asi neviem či niekto v najbližších päťdesiat, sto rokov dokáže. Som tretie volebné obdobie ako primátor, čiže deväť rokov, viem, o čom hovorím z praxe, a nie ako vy z teórie, z knižky a z tých rozprávaní na tých svojich seansách. Pán Kuriak, ja som nekritizoval vládu pána Ódora, hej, to ste zle povedal. Ja som opačne vyzval vládu pána premiéra Ódora, že má... (Prerušenie vystúpenia predsedajúcim.)
Grendel, Gábor, podpredseda NR SR (2023-06-27):
Ďakujeme, pán predseda. Teraz prosím predsedu výboru pre financie a rozpočet pána poslanca Mariána Viskupiča, aby podal správu o výsledkoch prerokovania návrhu vo výboroch.
Sulík, Richard, predseda NR SR (2010-12-01):
Prosím, hlasujte o tom, že prerokujeme vládny návrh zákona v treťom čítaní ihneď. (Hlasovanie.) 147 prítomných poslancov, hlasovalo 82 za, 58 proti, 7 sa zdržali. Tento návrh sme schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Viskupič, Jozef, poslanec NR SR (2012-06-29):
Ďakujem. Po vypočutí prejavu kolegyne Nicholsonovej mi napadlo iba slovko „wow“. Bolo tu z rôznych strán pomenované jednak komplexnosť, jednak prístup, jednak energia. Myslím si, že asi takto by mohli vyzerať aj poslancami predkladané novely alebo zámery. Myslím si, že skutočne tuná sa ide správnou cestou, a nechcem veľmi dlho rečniť, dúfam a pripájam sa k tej výzve, sám za seba viem povedať, že návrh podporím s dobrým svedomím. A tá výzva na to, aby sme k tomuto návrhu nepristupovali politicky a neodďaľovali ho o možný polrok alebo dvanásť mesiacov, nie je zbytočné. Dávam tu príklad toho, že riešiť problémy sa majú tu a teraz, a ak by tento návrh prešiel, myslím si, že časť problémov by bola vyriešená. Ďakujem.
Šimečka, Michal, podpredseda NR SR (2024-02-23):
Ďakujem pekne. Dve faktické poznámky na vaše vystúpenie. Ako prvý, pán poslanec Krátky, nech sa páči.
P. Hrušovský, predseda NR SR: (2005-06-23):
(Hlasovanie.) 145 prítomných, 141 za návrh, 1 proti, 2 sa zdržali, 1 nehlasoval. Návrh uznesenia sme schválili. Prosím pána poslanca Malchárka, aby z poverenia výboru pre hospodárstvo, privatizáciu a podnikanie predložil návrhy hlasovaní k vládnemu návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov (tlač 1153). Poradové číslo návrhu je 25. Nech sa páči, pán poslanec. J. Malchárek, poslanec: Ďakujem, pán predseda. Prosím, aby ste dali hlasovať, že Národná rada Slovenskej republiky sa uzniesla prerokovať predložený návrh zákona v druhom čítaní.
Tomáš, Erik, poslanec NR SR (2022-02-03):
Pán Šudík, ako Humenčan Humenčanovi vám chcem povedať, že je neuveriteľné, že sa púšťate do témy cien tepla v meste Humenné. Hovorí sa o vás, že vy dokážete naozaj prekrútiť všetko, ale toto je fakt výkon hodný majstra sveta. Pán Šudík, kto podporoval kandidatúru pána súčasného primátora v Humennom? Kto bol najväčší sponzor pána primátora v Humennom? Pán podnikateľ Molnár, ktorý vlastní CHEMES. A nie ÚRSO má maslo na hlave, pán Šudík, nie ÚRSO. Ale CHEMES, ktorý podľa ÚRSO, a ja citujem ÚRSO, zle nakupoval ceny plynu, resp. nakupoval plyn v čase, až v čase, keď už boli tie ceny plynu vysoké. A preto najprv tento CHEMES, tento podporovateľ vášho primátora a vašej skupiny, pán Šudík, najprv žiadal navýšenie cien tepla v Humennom, počúvajte ostatní, o 93 %. ÚRSO súhlasilo iba s 51 % a potom si mesto muselo zobrať úver 3 mil. eur, aby aspoň ako-tak vykompenzovalo tie ceny tepla, a ľudia budú platiť „len“ 30 %. Toto je výsledok vášho primátorovania, vašej komunálnej politiky, a toto ľudia musia vedieť. A podpísali ste, a o to išlo v tých voľbách, o podpis tejto zmluvy, môžte hovoriť 10 + 5 alebo 15, podpísali ste, lebo o podpis tejto nevýhodnej zmluvy išlo. A vy to dobre viete. A mne je ľúto, že dokážete tu ešte točiť, krútiť s nejakým zákonom, keď viete, že celé oblasti sa nemôžu len tak odpájať. Viete dobre to prekrútiť aj viete dobre, o čom hovorím. Ale primárna zodpovednosť je aj na vedení mesta a toto budeme hovoriť až do komunálnych volieb, toto ľudia v Humennom musia vedieť. A keď už hovoríte, že teda podporíte tých 200 eur, ja vám naozaj ďakujem na záver svojej faktickej poznámky, len by ste mohli teda skúsiť presvedčiť aj svojich ďalších vládnych poslancov, lebo ináč to, samozrejme, neprejde.
Ďuriš Nicholsonová, Lucia, podpredsedníčka NR SR (2017-12-01):
S reakciou na faktické poznámky, pán podpredseda Hrnčiar.
Kollár, Boris, predseda NR SR (2022-12-06):
Dobre, prosím vás, už nerobme z toho komédiu. Pani poslankyňa Tabák.
Blanár, Juraj, poslanec NR SR (2011-05-26):
Pán poslanec Solymos, rovnako som chcel poukázať na tú schizofréniu vo vašom vyjadrení a nemyslím si, že táto diskusia nie je vecná. Naozaj, aj pán poslanec Maďarič vo svojom vystúpení veľmi vecne zhodnotil to, čo sa udialo, ale aj to, čo sa neudialo a malo udiať zo strany ministerstva zahraničných vecí a vlády Slovenskej republiky na čele s pani Radičovou. Ale pochopil som vaše videnie v tom, že ak sa niečo deje v Maďarsku, tak čo do toho máme čo rozprávať. Ale na druhej strane, keď Maďarsko zasahovalo do našich záležitostí, keď sa tu napr. novelizoval zákon o štátnom jazyku a neustále bola maďarská vláda v médiách a dokonca aj predstavitelia vašej strany a inej strany maďarskej, ktorú nechcem menovať, a napádala tento zákon, vtedy ste boli ticho. Čiže úplne logicky z tohto chápem aj vaše vyjadrenie, že uznesenie, ktoré pripravil váš predstaviteľ, predovšetkým na čele zahraničného výboru, poslanec MOST – HÍD, je pre vás prijateľné, pretože beriete na vedomie základný zákon, ktorý hovorí o veľkom Maďarsku, beriete na vedomie základný zákon, ktorý hovorí o tom, že budú mať volebné právo aj občania, ktorí nežijú v Maďarsku, a mnoho iných vecí, čo som iné ani neočakával z vašej strany.
Hlina, Alojz, poslanec NR SR (2015-04-16):
Ďakujem veľmi pekne. Prepáčte, nemôžem ináč. Dávam procedurálny návrh, aby niektorým kolegom bol čiastočne obmedzený prístup na internet. Zbytočne ich to zaťažuje, vyrušuje, zneisťuje, sťažuje im to život. Proste ten ich svet otvára nové okná, cez ktoré nevedia, ako sa majú pozerať, a my sme toho obeťou. Ďakujem pekne.
P. Paška, predseda NR SR: (2008-10-22):
Otváram rozpravu. Do rozpravy sa prihlásil pán Peter Markovič.
P. Paška, predseda NR SR: (2007-09-20):
Takže sme naplnili rokovací čas dnešného rokovacieho dňa 13. schôdze. Chcem sa vám poďakovať, kolegyne, kolegovia, prerušujem rokovanie. Budeme pokračovať v rozprave o návrhu zákona o 9.00 hodine pokračovaním vystúpenia pána poslanca Freša a potom podľa zoznamu tak, ako ste sa ústne prihlásili. Ďakujem. (Prerušenie rokovania o 19.01 hodine.)
Číž, Miroslav, podpredseda NR SR (2015-01-29):
S faktickou poznámkou sa hlásia pán poslanec Martvoň, Muňko, Jasaň, Kolesík. Uzatváram možnosť prihlásiť sa s faktickou poznámkou. Slovo odovzdávam pánovi Martvoňovi.
Dubačová, Viera, poslankyňa NR SR (2018-02-08):
Ďakujem veľmi pekne. Ondro, ďakujem, Ondro Dostál, ďakujem za to, ako zrozumiteľne si vysvetlil naozaj tú novelu aj pre tých, ktorí by jej nechtiac alebo vôbec nechceli rozumieť. Ja teda niečo aj k tej reciprocite, možno si len mohol ešte spomenúť, že skutočne sa nový predseda Dolnej komory Parlamentu Českej republiky práve Radek Vondráček vyjadril pri návšteve v Bratislave, že musia slovenčinu viac približovať českým deťom a mala by sa pravidelne objavovať vo vysielaní, toľko k reciprocite. A keď sme už pri tej reciprocite ja by som práve k Spejblovi a Hurvínkovi chcela len povedať, že možno je naozaj dôležité aj cez takéto osobnosti ozrejmovať deťom históriu, pretože zhodou okolností sa tento autor geniálny objavil vo väzení v Drážďanoch počas vojny, za Protektorátu, pretože počúval cudzie rádio, si to dovolil počas Protektorátu, a preto bol poslaný na 5 rokov do väzenia do Drážďan, kde zabával v tomto väzení práve Spejblom a Hurvínkom svojich spoluväzňov, poslalo ho tam, samozrejme, gestapo, čiže recipročne si myslím, že áno, kolegovia, viem, prečo sa hlásite a prečo tu teraz kričíte. Chcela by som len povedať, alebo teda vyjadriť ešte, naozaj že vyhrá v tomto, v tejto novele zdravý rozum, ľudské srdce a že tí, čo ľúbia Slovensko a Slovensko mocné a silné, tak podporí tento zákon, pretože naozaj je o zbližovaní. Ďakujem.
Kuffa, Štefan, poslanec NR SR (2014-03-21):
Ďakujem za slovo. No, keby neboli prezidentské voľby, nemali by sme tuná tento návrh zákona a neprerokovávali by sme ústavný návrh zákona. Však to je super, že máme prezidentské voľby a máme tuná takýto zákon. Ja netrpím nejako ani žiarlivosťou, ja som to už v priebehu tých niekoľkých vystúpení veľakrát tuná prejavil. Ja sa teším z toho, že to budeme mať v ústavnom zákone. Tak nech je to tam zabetónované, aby to nebolo možné len tak ľahko zmeniť. Ak tu raz bude 90 poslancov Národnej rady, prosím, môže meniť Ústavu Slovenskej republiky. Ja sa teším, že nachádzame takúto zhodu a že inštitútu manželstva venujeme naozaj takú, vypadlo mi slovo. Čo som chcel povedať k tej kultúre smrti, ktorú, tuná tiež veľakrát ako to odznelo, chcem povedať toľko. Ja nepatrím k týmto ľuďom. Mal si, kolega, taký pocit, že by som ja obhajoval kultúru smrti? Nikdy som to nerobil. (Reakcia z pléna.) Však nie na Viskupiča, na tohoto, na Hlinu reagujem, na kolegu Hlinu. A takisto ja som nebol, ktorý tu otváral, ktorý tu otváral voľby a podobne a eurovoľby, váš kolega tuná to spomínal, že spájame tuná tieto témy. A vrátili sa, chlapci, naspäť do lavíc a zase otvárate ďalšie ako témy, ale hovoríme stále o manželstve a súdnictve a ústavnom zákone, a vy otvárate tie ďalšie témy. A toto som hovoril, že toto sa nieslo v takom duchu dva dni. Ale nebol som to ja, ktorý by otváral ako tieto témy. Ešte raz, potvrdzujem to, že teším sa, že prijmeme tento návrh zákona, ústavného zákona na ochranu rodiny a manželstva.
J. Senko, poslanec: (2007-12-12):
Píše sa tu ešte na jednej strane, že pozitívne efekty zavedenia druhého piliera sa dostavia až v dlhodobom horizonte. Čo v nasledujúcich rokoch po tých desiatich rokoch? Ako vidieť z nasledujúcich grafov, zásluhou implementácie druhého piliera budú celkové náklady na dôchodky v budúcnosti klesať, v päťdesiatych rokoch tohto storočia sa navyše začnú znižovať vysoké deficity atď. atď. a v sedemdesiatych rokoch by sa mala dostať Sociálna poisťovňa do pozitívnych hodnôt. Táto vláda už v budúcom roku vykrýva deficit zo zavedenia druhého piliera vo výške tuším 28 mld. korún. Ďakujem.
Hrnčiar, Andrej, podpredseda NR SR (2019-05-21):
Takže čo mám ohlásiť, teraz neviem. (Reakcie z pléna.) Pani komisárka, vy si povedzte, aby som ja vedel, nebudú mi poslanci hovoriť, že čo máte robiť a čo nemáte
Kozelová, Monika, poslankyňa NR SR (2020-11-26):
Ja sa tiež vrátim k tým gastrolístkom. V podstate tie problémy okolo gastrolístkov naozaj sú tu roky a naozaj, naozaj roky všetci špekulujú nad tým, ako by to šlo, ako by to nešlo. Problém bol v tom, že nie všetci mali rovnaké šance a rovnaké, rovnaký prístup k tým gastrolístkom a zároveň k strave, presne tak, ako ste pred chvíľočkou povedali. Ja si myslím, že ľudia by mali mať možnosť voľby. Či si zvolia gastrolístky, či si zvolia peniaze, je to naozaj na nich. A v podstate ešte máme jednu možnosť, aby to teda bolo férové a aby sme nekŕmili, naozaj nekŕmili firmy, ktoré tie gastrolístky a ktoré tie karty vydávajú, pretože zrazu poskočili pri tej mar.. pri tých, pri tom ziskom o 10 %, tak ešte je tu možnosť vydávania napríklad štátnych cenín a vydávania štátnych lístkov a tak ďalej, čím by sme teda tie peniaze nechali u nás. Ako tu je možností a možností. Ja si myslím, že každý by mal mať možnosť rozhodnúť sa sám, či chce gastrolístky, či chce peniaze.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 82 poslancov, proti 1 poslanec, zdržalo sa 62 poslancov. Tento návrh sme schválili a konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, druhé hlasovanie, pán spravodajca.
Antal, Peter, poslanec NR SR (2018-10-17):
Pán predsedajúci, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
J. Tkáčová, poslankyňa: (2006-02-03):
Touto správou sa zaoberali dva výbory, a to Výbor Národnej rady Slovenskej republiky pre pôdohospodárstvo a výbor pre financie, rozpočet a menu. Oba výbory prerokovali návrh a s uvedeným návrhom súhlasia a odporúčajú ho Národnej rade schváliť. Uznesenie je súčasťou tlače 1433, ktoré máte v laviciach. To je všetko, pán predsedajúci. Môžete otvoriť rozpravu.
Bugár, Béla, podpredseda NR SR (2016-09-22):
Prezentujme sa a hlasujme. (Hlasovanie.) Prítomných 112 poslancov, za 17, proti 31, zdržalo sa 53 a nehlasovali 11. Ani tento návrh sme neschválili. Budeme teraz hlasovať o bode 77 programu, teda v prvom čítaní o návrhu poslancov Beblavého, Macháčkovej a Petrík na vydanie zákona, ktorým sa mení a dopĺňa zákon č. 514/2003 
Z. z. o zodpovednosti za škodu spôsobenú pri výkone verejnej moci (tlač 225). Pán poslanec Lukáč ako spravodajca, máte slovo. (Hlasovanie o návrhu poslancov Národnej rady Slovenskej republiky Miroslava Beblavého, Kataríny Macháčkovej a Simony Petrík na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 225.)
Simon, Zsolt, poslanec NR SR (2014-11-09):
Ďakujem pekne. Pán kolega Frešo, snáď by som ťa doplnil len o jednu skutočnosť. My dnes tu nielen nie sme len preto, lebo SMER a jeho nominanti sa snažia priživiť na úkor pacientov v tejto krajine. Táto schôdza, trošku predĺžená, je aj o charaktere tejto krajiny, je o charaktere, kam sme sa dostali. Aj správanie sa kolegov zo SMER-u, ale aj to, že Robert Fico nesedí v tejto sále, nasvedčuje, ako keby členstvo v politickej strane SMER alebo krytie politickej strany SMER bolo viac ako zákony v tejto krajine. Že si oni môžu dovoliť všetko, o tom svedčí aj to krátke video rapera Ega. Ja by som bol nesmierne zvedavý, čo na to spolužiak Roberta Fica, generálny to prokurátor, ako sa pozerá on na to krátke video. Lebo to je o charaktere tejto krajiny, ale rovnako keď Robert Fico sa tu bojí posadiť na svoje kreslo a pozerať sa nám opozícii, ktorí reprezentujeme voličov, ktorí nás sem do tejto Národnej rady dostali, tak ako sa postaví a bude sa pozerať občanom tejto krajiny a vysvetľovať im, ako odchádzajú peniaze miesto liečenia pre zisky do firiem. Kúpi tri cétečká miesto jedného, to nie je marža, to je úžera. A práve preto by Robert Fico tu mal sedieť. Keď odvolávali Radičovú, tak Robert Fico nakydal na pani Radičovú nesmierne veľa. Ale tá krehká dáma sedela a pozerala sa zoči-voči opozícii a vytrpela si. Ale dnes vysvetľovať, že Robert Fico si robí nejakú inú robotu, jeho psou povinnosťou je sedieť v tejto Národnej rade. Pán kolega, snáď toľko k tomu, že Robert Fico sa bojí občanov... (Prerušenie vystúpenia časomerom.)
Hort, Milan, podpredseda NR SR (2011-02-10):
Ďakujem pekne. Pán poslanec predseda výboru doplňujúca otázka, nech sa páči. Prosím vás, nefunguje minister pánovi... Prepáčte, nefunguje mikrofón.
Hlina, Alojz, poslanec NR SR (2014-04-03):
Vážený pán predseda, vážené kolegyne, kolegovia, tento zákon predkladám, a teda aj zvýrazňujem jeho dôležitosť druhýkrát a poviem vám, v čom je dôležitosť tohto zákona. V rozprave vám to poviem. A bol by som rád, keby ste to prípadne začali chápať. Zákon hovorí alebo tá novela, ktorú predkladám, hovorí o tom, že banky umožnia poberateľom dôchodkových dávok, navrhuje sedem, ale to je vec, ktorá môže byť otvorená do diskusie, bezplatných výberov v rámci mesiaca. A to, že prečo je to dôležité, si dáme repete a to vám poviem v rozprave. Ďakujem pekne.
Hrnčiar, Andrej, podpredseda NR SR (2018-09-12):
Tri faktické poznámky. Nech sa páči, pani poslankyňa Červeňáková.
Mierna, Anna, poslankyňa NR SR (2022-12-02):
Ďakujem pekne za slovo. Pán predsedajúci, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet a Ústavnoprávnemu výboru Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby sa výbory s uvedeným návrhom zaoberali do 27. januára 2023 a gestorský výbor do 30. januára 2023.
Grendel, Gábor, podpredseda NR SR (2020-06-10):
S reakciou na faktické poznámky pán poslanec Šefčík.
R. Kaliňák, podpredseda vlády a minister vnútra SR: (2007-12-05):
Chcem povedať, že ale to nie prvýkrát, čo je systém oddelený u ozbrojených zložiek. Všetci predsa vieme, že vojaci majú systém úplne iný. Vojaci dokonca, všeobecne sa vie, že zarábajú podstatne viac ako policajti, príslušníci ZVJS alebo Železničnej polície. Napriek tomu majú 2 000 miest voľných. Je to iný typ práce. Toto je podstatné. Niekoho motivuje byť v ZVJS, niekoho motivuje byť policajtom, niekoho motivuje byť colníkom a niekoho vojakom. Nie vždy... (Reakcia z pléna.) Prosím? Pán Mikloš mal na raňajky vtipnú kašu, ale pravdaže to bolo vtipné. Treba povedať, že každý má nejaký ten svoj zámer. Čiže nemyslím si, že len peniaze sú tým, čo rozhodujú o tom, že bude zmena. Posledná vec. V rámci zboru a tejto novely my sme vlastne stále v tej istej sume prostriedkov, približne. To mierne navýšenie, ktoré nie je také zásadné, mnohí tu hovorili o veľa percentách, ale treba povedať, že to nie je úplne tak, je naozaj v tých spodných triedach, ktorých je veľa. Ale všeobecne sa hovorí o tom, že tie hlavné prostriedky prerozdelenia sú práve čerpané z 13., 14. platu, zo sobôt, nedieľ, z osobitných príplatkov, z osobného príplatku, ktorý znižujeme na 30 %, predtým bol 100, o 70 % znižujeme osobné príplatky. Čiže my vlastne prerozdeľujeme stále tú sumu a to navýšenie hlavne ide smerom dolu. A priznávam sa, áno, pri tých sobotách, nedeliach, keď príde lepší návrh pri tých sobotách, nedeliach, budem sa mu tešiť. Nám nenapadlo nič lepšie ako to, že tým, že sa zvýhodňovali jednotliví ľudia a niektorí mali na sobotách, nedeliach štyritisíc korún, niektorí päť a niekto päťsto. A tam bol práve ten rozdiel, že sme si povedali, že zavedieme paušálnu sumu a už potom je na riadiacom pracovníkovi okresného riaditeľstva, aby si ustrážil, že všetci musia mať rovnomerne rozložené sviatky, čo tým pádom sa sviatky stanú nepopulárnymi (reakcia z pléna), presne tak, tým pádom sa sviatky stanú nepopulárnymi, ale to je už čisto v manažérskom prístupe. Ak existuje lepšie riešenie, nemám s tým najmenší problém, v tom druhom čítaní môžeme všetko zmeniť. Riešenie, ktoré navrhoval napr. pán poslanec Lipšic, je cesta, ktorá asi je. On vlastne hovoril o nejakom časovom oddelení. Je to jeden z krokov, o ktorom môžeme diskutovať, samozrejme, ale hovorím v druhom čítaní. Nechcem vás zdržovať, príjemné hlasovanie želám. Ďakujem pekne. (Potlesk.)
Hort, Milan, podpredseda NR SR (2011-03-31):
Pán minister, ďakujem za vašu vyčerpávajúcu odpoveď. Čas určený na hodinu otázok uplynul, preto tento bod programu končím. Teraz vyhlasujem 5-minútovú prestávku na prepnutie nahrávacieho systému, od 15.10 hodiny budeme pokračovať ďalším bodom, ktorým sú interpelácie poslancov. Vyhlasujem 5-minútovú prestávku a žiadam technikov, aby zvládli veci, ktoré sú im pre túto chvíľu určené. (Technická prestávka.) (Po prestávke.)
J. Slabý, poslanec: (2008-12-03):
Pán predsedajúci, dajte, prosím, hlasovať o pozmeňujúcich návrhoch pána poslanca Berényiho.
Matovič, Igor, poslanec NR SR (2015-03-17):
Neviem ako vy, ale ja keď vidím, že niekto spácha nejaký zlý skutok a zároveň niekto druhý tento zlý skutok kryje, tak v podstate považujem za väčšieho zločinca toho, kto ten zlý skutok kryje, ako toho, kto zlý skutok spácha. V tomto prípade bola spáchaná vražda, evidentne vražda na politickú objednávku. A chcem z tohto miesta upozorniť všetkých kolegov, ktorí v tomto prípade budú hlasovať proti zrušeniu amnestií, že v podstate kryjú vraždu a tým pádom z môjho uhla pohľadu sú horší ako ten vrah, ktorý tú vraždu spáchal.
Hort, Milan, podpredseda NR SR (2010-11-30):
Ďakujem, pán spravodajca. Otváram týmto rozpravu. Do rozpravy som dostal písomnú prihlášku pána poslanca Jozefa Buriana ako jediného prihláseného písomnou formou, ktorému teraz dávam slovo. Po jeho vystúpení a prípadných faktických poznámkach bude možné prihlásiť sa do rozpravy ústne. Pán poslanec, nech sa páči.
Nash, Natália, poslankyňa NR SR (2024-10-02):
Ďakujem pekne, pán kolega Dostál, za vaše postrehy k môjmu vystúpeniu. Naozaj asi najvtipnejšie na tom celom je, akým spôsobom je toto selektívne, jednoducho vyberajú tie položky, ktoré budú mať zníženú DPH, úplne ako zajacov z klobúka, proste nemá to žiadnu logiku, nemá to žiaden systém. A najlepšie na tom je, že naozaj je to o tom, kto si čo vylobuje. A presne ako ste povedali, zaplatíme to my všetci. Najhoršie na tom podľa mňa je tá transakčná daň, ktorú je najlepšie vidno aj na tom, keďže šport je taký hierarchický a tam tie dotácie plynú tak, že najskôr idú na, z ministerstva idú na športové zväzy, z tých idú na športové kluby a potom tie kluby vyplácajú jednotlivých tých živnostníkov. A na každom tomto poschodí tej hierarchie sa tam proste bude uplatňovať táto transakčná daň a to je teda naozaj veľmi smutné a myslím si, že toto by mala ešte koalícia prehodnotiť, že akým spôsobom k tej transakčnej dani pristúpi pri mimovládnych organizáciách, športových organizáciách a takých organizáciách, ktoré sú zmysluplné a robia nejakú úlohu, plnia úlohy, ktoré nedokáže plniť štát. Ďakujem.
Hrnčiar, Andrej, podpredseda NR SR (2016-05-20):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Silvii Petruchovej.
P. Hrušovský, predseda NR SR: (2003-10-24):
Zapnite pána poslanca Janiša. Vy sa zapnite, pán poslanec.
Šeliga, Juraj, podpredseda NR SR (2021-02-25):
Pán poslanec Mizík, nech sa páči.
M. Dzurinda, predseda vlády SR: (2005-01-20):
Pani poslankyne, páni poslanci, neprítomní by mali byť štyria páni ministri. Namiesto pána ministra Zajaca bude odpovedať pán minister Kaník a pán vicepremiér Csáky. Pán minister Kukan, pán minister Simon otázky nemajú.
Glváč, Martin, podpredseda NR SR (2017-05-09):
Ďakujem. S faktickými poznámkami dve panie poslankyne, ukončujem možnosť prihlásenia sa. Pani poslankyňa Laššáková.
Laššáková, Jana, podpredsedníčka NR SR (2014-11-09):
Pán poslanec Novotný.
Hrnčiar, Andrej, podpredseda NR SR (2017-10-19):
Končím možnosť nahlásenie sa s faktickými poznámkami. Tri faktické poznámky. Nech sa páči, pán poslanec Uhrík.
Laurenčík, Milan, podpredseda NR SR (2022-02-11):
Na faktické poznámky bude reagovať pán poslanec Milan Mazurek, nech sa páči.
Laurenčík, Milan, podpredseda NR SR (2022-02-22):
(Zaznievanie gongu.) Pardon, to som zlé tlačítko stlačil. (Reakcia z pléna.) Pán poslanec Eduard Kočiš.
Jurinová, Erika, podpredsedníčka NR SR (2013-09-24):
Pán poslanec Brocka.